Vita:Tersztyánszky Károly

message: Úgy látom, levéltári forrásokra is támaszkodsz, amikor megteszed a korrekcióidat. Kérlek, az "irodalom" alcím alá írogasd be a forrásra való valamilyen hivatkozást. kösz. Akela 2007. április 13., 12:12 (CEST)
Kedves Akela, a források megtalálhatóak a "Balszerencse, semmi más?" című kötetben. bakafant 2007. május 14. 20:44 (CEST)
thread_title: irodalom

message: Kedves Akela, úgy látom ragaszkodsz ahhoz, hogy Tersztyánszky Bolfrasnak írta meg 1917 őszén, miért nem vállalja el a magyar darabont testőrség kapitányságát. Felteszem alá is tudod támasztani ezt a ragaszkodásodat, s nem csupán a www.austro-hungarian-army.co.uk-n található (feltehetőleg Jörg Steiner által írt) életrajzban szereplő állításhoz ragaszkodsz. Én az MKSM aktájának másolata alapján írtam, amit írtam. A felkérés Tersztyánszkyhoz az MKSM-en keresztül érkezett, logikus hát, hogy elutasító válaszát is az MKSM-nek küldte meg. Ettől persze még megírhatta az érveit másnak is, akár Bolfrasnak, akár egyéb barátjának (nincs előttem ugyan, de mintha Bolgár Ferencnek is írt volna hasonló tárgyú levelet). Bolfras ekkor már nem volt hivatalban, neki tehát mindenképpen csak mellesleg írhatta meg az elutasítása indokát. Egyébként, ha Neked birtokodban van egy ilyen Bolfrasnak írott levele, illetve ismered a lelőhelyét, akkor hálás lennék, ha megosztanád velem az információt. Én ugyanis nem találkoztam ilyennel de természetesen nagyon szeretném látni (ha létezik).
Kérlek tehát mérlegeld az érveimet és állítsd vissza a korábbi változatot. Bakafant 2007. május 20., 10:37 (CEST)
Nincs, elfogadom. Csak az "egykori" jelzőt akartam megvédeni. Üdv. Akela 2007. május 21., 13:43 (CEST)
OK, megnyugodtam. Egyébként abban az életrajzban egyéb hibák is vannak. Annak idején sajnos elmulasztottam kijavíttatni őket a laptulajdonosokkal, s most visszaköszönnek. De majd most, apránként, sorra veszem őket. Üdvözlet. Bakafant 2007. május 21., 14:31 (CEST)
thread_title:  Miért nem lett Tersztyánszky a magyar darabont testőrség kapitánya? 

message: Puhallo vezds abszolút nem is került itt képbe? Akela 2007. május 24., 10:58 (CEST)
Nos, az a helyzet, hogy nem. A Te forrásodul szolgáló Veldes (vagy Veldex) valamit összekevert, ugyanis Puhallo az előző 3. hadsereggel kapcsolatban került rövid időre képbe. De az a 3. hadsereg később feloszlott, és a Tersztyánszky-féle már egy egészen újjászervezett, másik 3. hadsereg volt. Mellesleg ez utóbbi is feloszlik majd valamikor 1916 elején, és később egy újat szerveznek a keleti fronton. Így azután mikor Tersztyánszky 1917 tavaszán a 3. hadsereg parancsnoka lesz, az már egy egészen más hadsereg, mint amelyiknek az éléről őt 1915 őszén oly dicstelenül eltávolították. Bakafant 2007. május 24., 13:19 (CEST)
Egyébként nézd ezt: http://www.austro-hungarian-army.co.uk/biog/puhallo.htm Bakafant 2007. május 24., 13:22 (CEST)
Értem, kösz. Megkérlek, ilyen szemmel kukkants bele esetleg a Kövess Hermann, Arz Artúr,  Rohr Ferenc, és a többi I.vh-s parancsnok meglévő szócikkeibe is, ha van rá időd, módod, kedved. Saját elkövetéseim listája: itt. üdv. Akela 2007. május 24., 13:39 (CEST)
Szívesen. Egyébként I. világháborús életrajzok vonatkozásában bátran használhatod a Magyarország az első világháborúban. Lexikon A-Zs. Petit Real, Budapest, 2000. ISBN 9639267 01 5 kiadványt. Üdv: Bakafant 2007. május 24., 17:32 (CEST)
thread_title:  3.hadsereg újjászervezése 1915